Legal Document

Category: 65

Text:
7α. ΝΟΜΟΘΕΤ. ΔΙΑΤΑΓΜΑ υπ’ αριθ. 3616 της 13/13 Οκτ. 1956 (ΦΕΚ Α' 251) Περί τροποποιήσεως και συμπληρώσεως του άρθρ. 6 του Ν.Δ. 406/1947 και άλλων τινών διατάξεων. Άρθρ.1.-1-2.(Αναφέρονται εις την διάθεσιν της προσόδου του καταργηθέντος ήδη Λαχείου Συντακτών). 3.Παρέχεται εις την Ένωσιν Συντακτών Ημερησίων Εφημερίδων Αθηνών το δικαίωμα, όπως, μέχρις εξοφλήσεως των δανειακών αυτής οφειλών, των αφορωσών εις την εκτέλεσιν του υφισταμένου και εγκεκριμένου προγράμματος στεγάσεως των μελών της, διαθέτη εκ των υπέρ αυτής πόρων, ως και να παρακρατή εκ των πόρων του Οργανισμού Επικουρικής Ασφαλίσεως των μελών της, τα αναγκαιούντα ποσά δια την τακτικήν εξυπηρέτησιν των κεφαλαίων και των τόκων των οφειλών τούτων. Άρθρ.2.-Αι υπέρ του Μετοχικού Ταμείου της Ενώσεως Συντακτών Ημερησίων Εφημερίδων Αθηνών πρόσοδοι και αι εισφοραί του συντακτικού προσωπικού, του εργαζομένου εις τας ημερησίας Αθηναϊκάς εφημερίδας, υπέρ του αυτού Ταμείου, περί ων αι διατάξεις των άρθρ. 5, 6 και 7 του Ν.Δ. 406/1947 διατηρούνται, περιερχόμεναι, αφ’ ης καθιερώθησαν, εις τον Οργανισμόν Επικουρικής Ασφαλίσεως των μελών της Ενώσεως ταύτης, όστις και καθίσταται δια του παρόντος δικαιούχος αυτών. Εις τον αυτόν Οργανισμόν περιέρχεται παν περιουσιακόν στοιχείον ανήκον κατά Νόμον εις το Μετοχικόν Ταμείον της Ενώσεως Συντακτών Ημερησίων Εφημερίδων Αθηνών. Άρθρ.3.-1.Δια Β.Δ/των προκαλουμένων υπό του Υπουργού Εργασίας, μετά πρότασιν του Διοικητικού Συμβουλίου του Ταμείου Συντάξεων Προσωπικού Αθηναϊκών Εφημερίδων και σύμφωνον γνώμην του Συμβουλίου Κοινωνικής Ασφαλίσεως, δύνανται να υπάγωνται εις την ασφάλισιν του Ταμείου Συντάξεων Προσωπικού Αθηναϊκών Εφημερίδων, τα μέλη των κατά πόλεις τμημάτων των Ενώσεων Συντακτών Ημερησίων Εφημερίδων α)ΜακεδονίαςΘράκης, β)Πελοποννήσου-Ηπείρου-Νήσων και γ)Θεσσαλίας-Στερεάς Ελλάδας-Ευβοίας, ως και οι υπάλληλοι των Ημερησίων Εφημερίδων των εκδιδομένων εις τας άνω πόλεις, δυναμένης να ορίζηται και της εξαιρέσεως των ανωτέρω από της ασφαλίσεως ετέρου Ασφαλιστικού Οργανισμού. 2.Δια Β.Δ/των προκαλουμένων υπό του Υπουργού Εργασίας μετά γνώμην του Δ.Σ. του Ταμείου Συντάξεων Προσωπικού Αθηναϊκών Εφημερίδων και σύμφωνον γνώμην του Συμβουλίου Κοινωνικής Ασφαλίσεως, δύνανται να συγχωνεύωνται εν όλω ή εν μέρει εις το Ταμείον Συντάξεων Προσωπικού Αθηναϊκών Εφημερίδων Ασφαλιστικά Ταμεία εις την ασφάλισιν των οποίων υπάγονται τα πρόσωπα περί ων η παρ. 1 του παρόντος άρθρου. 3.Δια των εκδιδομένων, κατά τα ανωτέρω, Β.Δ/των θέλουσι καθορισθή ο χρόνος ενάρξεως της ασφαλίσεως, οι όροι υπαγωγής εις την ασφάλισιν, ο τρόπος της μεταφοράς των ατομικών λογαριασμών των ησφαλισμένων και των εις βάρος των εργοδοτών ασφαλιστικών παροχών, η αναγνώρισις της προϋπηρεσίας των ησφαλισμένων, ως και πάσα λεπτομέρεια αναγκαία δια την εφαρμογήν του παρόντος. 4.Δια Β.Δ/τος, εφ’ άπαξ εκδοθησομένου,  προκαλουμένου υπό των Υπουργών Εργασίας  και Οικονομικών, μετά πρότασιν του Διοικητικού Συμβουλίου του Ταμείου Συντάξεων Προσωπικού Αθηναϊκών Εφημερίδων και σύμφωνον γνώ(Αντί της σελ. 789(α) Σελ. 789(β) Τεύχος 435-Σελ. 31 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 39.Ι.α.7-7α 173 μην του Συμβουλίου Κοινωνικής Ασφαλίσεως, θέλουσι καθορισθή τα της συνθέσεως του οργανικού προσωπικού του Ταμείου Συντάξεων Προσωπικού Αθηναϊκών Εφημερίδων. 5.(Προσωρινής ισχύος). Άρθρ.4.-1.(Αντικαθίσταται η παρ. 2 Νόμ. 1872/ 1951). 2.Η εφ’ εκάστου πωλουμένου φύλλου εισφορά των εν Θεσσαλονίκη εκδιδομένων ημερησίων εφημερίδων υπέρ του Ταμείου Συντάξεων Υπαλληλικού και Συντακτικού Προσωπικού Εφημερίδων Θεσσαλονίκης εξομοιούται από της δημοσιεύσεως του παρόντος με την εισφοράν εφ’ εκάστου πωλουμένου φύλλου των ημερησίων εφημερίδων Αθηνών προς το Ταμείον Συντάξεων Προσωπικού Αθηναϊκών Εφημερίδων. Άρθρ.5.-(Ερμηνεύεται η παρ. 5 του άρθρ. 11 Ν.Δ. 656/1948, τόμ. 27 σελ. 282). Άρθρ.6.-1.Παρέχεται εις τον Υπουργόν των Οικονομικών το δικαίωμα, όπως δια συμβάσεως συναφθησομένης μεταξύ του Ελληνικού Δημοσίου και της Ενώσεως Συντακτών Ημερησίων Εφημερίδων Αθηνών μεταβιβάση την κυριότητα του επί των οδών Φραγκλίνου Ρούσβελτ (Ακαδημίας 20) και Γιαν Σμάτς ακινήτου, περί ου η διάταξις του άρθρ. 15 του Νόμ. 2281/1952, επ’ ανταλλάγματι αναλόγου χώρου επί της ανεγερθησομένης οικοδομής επί του γηπέδου τούτου, προς δημιουργίαν "Εστίας Τύπου" του Υπουργείου Προεδρ. Κυβερνήσεως. Ο παραχωρηθησόμενος δια την "Εστίαν Τύπου" χώρος προσδιορισθησόμενος δια διαγράμματος δημοσίου μηχανικού, συναφθησομένου τη υπογραφησομένη συμβάσει, θα ανήκη κατά κυριότητα εις το Ελληνικόν Δημόσιον κατά το άρθρ. 1117 Α.Κ. 2.Η κατά την προηγουμένην παράγραφον τυπογραφησομένη σύμβασις, απαλλάσσεται του φόρου μεταβιβάσεως ακινήτων και τελών χαρτοσήμου, ως και μεταγραφής, τα δε δικαιώματα του συμβολαιογράφου περιοριζόμενα εις δραχ. 2.000, θέλουσι βαρύνει την Ένωσιν Συντακτών Ημερησίων Εφημερίδων Αθηνών. Σελ. 790(β) Τεύχος 435-Σελ. 32